ai4bharat/Pralekha huggingface dataset:
நித்தி ஆயோக்
இந்தியாவில் பொது சுகாதாரக் கண்காணிப்பு : 2035ம் ஆண்டுக்கான தொலைநோக்கை வெளியிட்டது நிதி ஆயோக் ’
இந்தியாவில் பொது சுகாதாரக் கண்காணிப்பு பற்றிய 2035ம் ஆண்டுக்கான தொலைநோக்கை வெள்ளை அறிக்கையாக நிதி ஆயோக் இன்று வெளியிட்டது.
இந்தியாவின் பொது சுகாதாரக் கண்காணிப்பு முறை, மிகவும் பயனளிக்க கூடியதாகவும், முன்கூட்டிய கணிக்கக் கூடியதாகவும், அனைத்து மட்டங்களிலும் நடவடிக்கைக்கான தயார் நிலையை மேம்படுத்துவதாகவும் மாற்றுவதற்கு இந்த தொலைநோக்கு தயாரிக்கப்பட்டுள்ளது.
மக்களுக்கு ஆதரவான பொது சுகாதாரக் கண்காணிப்பு அமைப்பு, தனிநபர் ரகசியம், மற்றும் நம்பகத்தன்மையை இது உறுதி செய்யும். மக்களின் கருத்துக்களை அறிந்து செயல்படும் விதத்தில் இது இருக்கும்.
நோய்களைக் கண்டறிவதற்கும், தடுப்பதற்கும் மற்றும் கட்டுப்படுத்துவதற்கும், மத்திய - மாநிலங்கள் இடையேயான தரவு பரிமாற்ற முறை மேம்படுத்தப்படும்.
பொது சுகாதார அவசரகால நிகழ்வுகளை நிர்வகிப்பதில், பிராந்திய மற்றும் உலகளாவிய தலைமையை வழங்குவதை இந்தியா நோக்கமாகக் கொண்டுள்ளது.
இந்த வெள்ளை அறிக்கையை நிதி ஆயோக் துணைத் தலைவர் டாக்டர் ராஜீவ் குமார், உறுப்பினர் டாக்டர் வினோத் கே பால், தலைமை நிர்வாக அதிகாரி அமிதாப் காந்த், கூடுதல் செயலாளர் டாக்டர் ராகேஷ் சர்வால் ஆகியோர் வெளியிட்டனர்.
‘தொலை நோக்கு 2035: இந்தியாவில் பொது சுகாதாரக் கண்காணிப்பு என்பது சுகாதார அமைப்புகளை வலுப்படுத்தும் பணியின் தொடர்ச்சியாகும். தனிப்பட்ட மின்னணு சுகாதாரப் பதிவுகளை கண்காணிப்பதற்கான அடிப்படையை இது பரிந்துரைக்கிறது. பொது சுகாதார கண்காணிப்பு என்பது ஒரு முக்கியமான செயல்பாடாகும். கண்காணிப்பு என்பது ‘செயலுக்கான தகவல்’.
மனித-விலங்கு இடையேயான தொடர்பு அதிகரிப்பால், அதிகரித்துவரும் நோய்களை மறுபரிசீலனை செய்ய, கொவிட் -19 தொற்றுநோய் நமக்கு வாய்ப்பளித்துள்ளது. நோய்களை முன்கூட்டியே கண்டறிதல், தொற்றுப் பரவலை தடுக்கவும், மீட்பு மற்றும் கண்காணிப்பு நடவடிக்கை மேற்கொள்ளவும் மிக முக்கியம். இந்த தொலைநோக்கு, மக்களுக்கு ஆதரவான, பொது சுகாதார முறையை உருவாக்குகிறது. இது தனிநபர் ரகசியத்தையும், நம்பகத்தன்மையையும் அதிகரிக்கும்.
ஆயுஷ்மான் பாரத் திட்டத்தில், மூன்று அடுக்கு பொது சுகாதார அமைப்பை ஒருங்கிணைப்பதன் மூலம், பொது சுகாதார கண்காணிப்புக்கான இந்தியாவின் தொலைநோக்கு 2035-ஐ இந்த வெள்ளை அறிக்கை முன்வைக்கிறது.
இதன் முழு விவரத்தை கீழ்க்கண்ட இணைப்பில் காணலாம்:
https://niti.gov.in/sites/default/files/2020-12/PHS_13_dec_web.pdf
குடியரசுத் தலைவர் செயலகம்
உலகின் மிகப்பெரிய கிரிக்கெட் மைதானத்தை அகமதாபாத்தில் தொடங்கி வைத்தார் குடியரசுத் தலைவர்
1.32 லட்சம் பார்வையாளர்கள் அமர்ந்து பார்க்கும் வகையில் நரேந்திர மோடி கிரிக்கெட் மைதானம் உலகின் மிகப்பெரிய கிரிக்கெட் மைதானமாக விளங்குவது நமக்கு மிகுந்த பெருமை அளிப்பதாக குடியரசுத் தலைவர் திரு. ராம் நாத் கோவிந்த் கூறியுள்ளார்.
அகமதாபாத்தில் நிறுவப்பட்டுள்ள நரேந்திர மோடி கிரிக்கெட் மைதானத்தை இன்று  தொடங்கிவைத்து, சர்தார் வல்லபாய் படேல் விளையாட்டு அரங்கிற்கு அடிக்கல் நாட்டிப் பேசிய அவர் இதனைத் தெரிவித்தார்.
உலகின் மிகப் பெரிய மைதானமாக மட்டுமல்லாமல், உலகத்தரம் வாய்ந்த பல்வேறு விளையாட்டு சார்ந்த அம்சங்களும் இந்த மைதானத்தில் அமைந்துள்ளதாக அவர் குறிப்பிட்டார்.
பசுமை கட்டிடங்களுக்கான சான்றிதழைப் பெற்று சுற்றுச்சூழலுக்கு உகந்த கட்டிடங்களுக்கு எடுத்துக்காட்டாக இந்த மைதானம் விளங்குவதாக அவர் தெரிவித்தார். உலக அரங்கில் வலுவான இடத்தைத் தக்க வைத்துக் கொண்டுள்ள புதிய இந்தியாவின் லட்சியங்களையும், திறமைகளையும் இந்த மைதானம் வெளிப்படுத்துவதாக அவர் கூறினார்.
சிறிய கிராமங்கள், நகர்ப்புறங்களைச் சேர்ந்த பல்வேறு இளம் கிரிக்கெட் வீரர்கள் தங்களது கடின உழைப்பினால் விளையாட்டு திறமைகளை வளர்த்து வருவதாக குடியரசுத் தலைவர் தெரிவித்தார்.
மற்ற விளையாட்டுகளிலும் சர்வதேச அளவில் போட்டியிடுவதற்கான திறமையையும் நமது இளைஞர்கள் பெற்றுள்ள போதும், கிரிக்கெட்டிற்கு வழங்கப்படுவதைப் போல இதர விளையாட்டுகளுக்கும் உலகத் தரம்வாய்ந்த உள்கட்டமைப்பை நாம் அவர்களுக்கு வழங்க வேண்டும் என்றும் அவர் வலியுறுத்தினார்.
விளையாட்டுகளுக்கான வசதிகளை மேம்படுத்தும் அதேவேளையில், திறமை வாய்ந்த வீரர்கள் அதிக எண்ணிக்கையில் இந்த வசதிகளை பயன்படுத்திக் கொள்வது மிகவும் அவசியம் என்றும் திரு. ராம் நாத் கோவிந்த் கூறினார்.
வசதிகளை அமைத்துத் தருவதும், அந்த வசதிகள் முறையாக வீரர்களைச் சென்று அடைவதும் நமது விளையாட்டு வீரர்களின் முழுமையான வளர்ச்சிக்கு மிகவும் அவசியம் என்று அவர் வலியுறுத்தினார்.
விளையாட்டுத் துறையில் புதிய கலாச்சாரத்தை உருவாக்க மத்திய அரசு பணியாற்றி வருவதாகவும், கேலோ இந்தியா, ஃபிட் இந்தியா போன்ற பிரச்சாரங்கள் ஆரோக்கியமான உடல்நிலை மற்றும் விளையாட்டுகளின் முக்கியத்துவத்தை மக்களிடையே ஏற்படுத்தி நல்ல வரவேற்பைப் பெற்றிருப்பதாகவும் அவர் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1700417
(Visitor Counter : 119
பிரதமர் அலுவலகம்
பீகார் தொழிற்சாலையில் பாய்லர் வெடித்து உயிரிழந்தோருக்கு பிரதமர் இரங்கல் பிரதமர் தேசிய நிவாரண நிதியிலிருந்து உதவித்தொகை வழங்க அனுமதி
பீகார் மாநிலம் முசாஃபர்பூரில் தொழிற்சாலை ஒன்றில் கொதிகலன் வெடித்து உயிரிழந்தவர்களுக்கு பிரதமர் திரு நரேந்திர மோடி இரங்கல் தெரிவித்துள்ளார்.
பிரதமர் வெளியிட்டுள்ள ட்விட்டர் பதிவில் கூறியிருப்பதாவது:
பீகார் மாநிலம் முசாஃபர்பூரில் தொழிற்சாலை ஒன்றில் நேர்ந்த விபத்து ஒரு துயரமான சம்பவமாகும். உயிரிழந்தோர் குடும்பங்களுக்கு எனது ஆழ்ந்த இரங்கலைத் தெரிவித்துக் கொள்கிறேன். காயமடைந்தவர்கள் விரைவில் குணமடைய விழைகிறேன்.
பிரதமர் நிவாரண நிதியிலிருந்து  இழப்பீடு வழங்கவும் பிரதமர் ஒப்புதல் அளித்துள்ளார்.
பிரதமர் அலுவலகம் வெளியிட்டுள்ள ட்விட்டரில் கூறியிருப்பதாவது
முசாஃபர்பூர் தொழிற்சாலை ஒன்றில் நேர்ந்த விபத்தில் உயிரிழந்தவர்களின் குடும்பத்தினருக்கு பிரதமர் நிவாரண நிதியிலிருந்து தலா ரூ.2 லட்சம் இழப்பீடு வழங்க பிரதமர் அனுமதித்துள்ளார். காயமடைந்தவர்களுக்கு தலா ரூ.50,000 வழங்கப்படும்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1785393
-----
(
சுகாதாரம் மற்றும் குடும்ப நலத்துறை அமைச்சகம்
கொவிட் – 19 கூடுதல் விவரங்கள்
2020, மே 10ஆம் தேதி சுகாதார மற்றும் குடும்ப நல அமைச்சகம் வீடுகளில் தனிமைப்படுத்தல் தொடர்பான திருத்தப்பட்ட வழிகாட்டுதல்களை வெளியிட்டுள்ளது:
https://www.mohfw.gov.in/pdf/RevisedguidelinesforHomeIsolationofverymildpresymptomaticCOVID19cases10May2020.pdf
இந்த வழிகாட்டுதல்கள், அதே போலவே தொடர்ந்து செயல்படுகின்றன.
வழிகாட்டுதல்களின்படி, மிகவும் லேசான மற்றும் அறிகுறிக்கு முந்தைய COVID-19 நோயாளிகள் வீட்டில் தனிமைப்படுத்தலைத் தேர்வு செய்யலாம், இத்தகைய நோயாளிக்கு கழிப்பறை வசதியுடன் ஒரு அறையும், அவருடன் ஒரு உதவியாளர் அனுமதிக்கப்படுவர். மேலும், நோயாளி தனது உடல்நிலையைக் கண்காணிக்க ஒப்புக்கொள்வதோடு, அவர் தனது உடல்நிலை குறித்து கண்காணிப்புக் குழுவினருக்கு தகவல் தெரிவிப்பார். அவர் நோயாளியின் சுகாதார நிலையை மாவட்டக் கண்காணிப்பு அதிகாரியிடம் தவறாமல் தெரிவிப்பார்.
திருத்தப்பட்ட வழிகாட்டுதல்களின் ஒரு முக்கிய விதி என்னவென்றால், மருத்துவ மதிப்பீடு மற்றும் அவரது / அவள் குடியிருப்பு விடுதிகளின் மதிப்பீட்டின் அடிப்படையில் நோயாளி வீட்டில் தனிமைப்படுத்தப்படுவதைப் பற்றி சிகிச்சையளிக்கும் மருத்துவர் முடிவு செய்வார். கூடுதலாக, நோயாளி சுய-தனிமைப்படுத்தல் குறித்த விவரங்களை அறிந்து தங்களைத் தாங்களே தனிமைப்படுத்திக் கொள்வதுடன், வீட்டில் தனிமைப்படுத்தப்பட்டவர்களுக்கு வழங்கப்பட்டுள்ள வழிகாட்டுதல்களைப் பின்பற்றுவார். மேலும், வீடுகளில் தனிமைப்படுத்தலில் உள்ள இதுபோன்ற அனைத்து நோயாளிகளும், தேர்ந்த மருத்துவர்களின் குழுக்களால் வழக்கமான அடிப்படையில் கண்காணிக்கப்படுவதுடன், அவர்கள் எப்போது தனிமைப்படுத்தலில் இருந்து வெளியேறலாம் என்பதும், அதன் பின் கடைப்பிடிக்க வேண்டிய வழிமுறைகளும் தெரிவிக்கப்படும்.
இது சம்பந்தமாக, சில மாநிலங்களில் வழக்கமான முறையில் வீட்டில் தனிமைப்படுத்தப்படுவது அனுமதிக்கப்பட்ட சில நிகழ்வுகள் கவனிக்கப்பட்டுள்ளன, மேலும் திருத்தப்பட்ட வழிகாட்டுதலின் உட்பிரிவுகள் நடைமுறையில் சரியாகப் பின்பற்றப்படவில்லை. இது குடும்ப உறுப்பினர்கள் மற்றும் அக்கம்பக்கத்தினரிடையே நோய் பரவுவதற்கு வழிவகுக்கும், அதிலும் மக்கள் தொகை அடர்த்தியான நகர்ப்புற அமைப்புகளில் இந்தப் பரவல் மிக வேகமாக நடக்க வழி வகுக்கும்.
இதுதொடர்பாக, கொவிட்-19 தொற்றுநோயைப் பரப்புவதைத் தடுப்பதற்காக கள அளவில் வீட்டு தனிமைப்படுத்துதலுக்கான வழிகாட்டுதல்களை கண்டிப்பாக நடைமுறைப்படுத்துவதை உறுதி செய்யுமாறு சுகாதார மற்றும் குடும்ப நல அமைச்சகம் மாநிலங்களை கோரியுள்ளது.
குடியரசுத் துணைத் தலைவர் செயலகம்
நாம் என்றும் நம் தாய் மொழியை மதித்து பாதுகாத்து பரப்புதல் வேண்டும் : குடியரசுத் துணை தலைவர்
அசாம் சாகித்ய சபாவின் நூற்றாண்டு விழாவினை துவக்கிவைத்து உரை
தாய்மொழிகள், சொந்த மற்றும் உள்நாட்டு மொழிகளை நாம் என்றும் மதித்து பாதுகாத்து பரப்ப வேண்டும் என்று குடியரசுத் துணை தலைவர் திரு. வெங்கையா நாயுடு கூறியுள்ளார். அசாம் சாகித்ய சபாவின் நூற்றாண்டு விழாவினை துவக்கிவைத்து உரையாற்றியபோது அவர் இதனைத் தெரிவித்தார்.
“ஒரு தேசத்தின் கலாச்சாரம் அந்த நாட்டு மக்களின் இதயங்களிலும் உணர்வுகளிலும் தான் வாழ்கிறது” என்ற மகாத்மா காந்தியின் வார்த்தைகளை குடியரசுத் துணை தலைவர் சுட்டி காட்டினார். அதேபோல், எழுத்தாளர்கள் மற்றும் கவிஞர்களின் வளமான கற்பனையை மட்டுமல்ல ஒரு சமுதாயத்தின் உண்மைகளையும் இலக்கியம் பிரதிபலிக்கிறது. சமூக முறைகள், கலாச்சாரம், தீமைகள் மற்றும் சமூகத்தின் நல்லது என அனைத்திற்கும் அது கண்ணாடியாக விளங்குகிறது.
அசாம் சாகித்ய சபா துவங்கியதில் இருந்து இதுவரை 10,000 நூல்களை வெளியிடுள்ளதற்கும் மேலும், ‘சந்திரகாந்த் அபிதான்’ எனும் அசாம் அகராதியின் வெளியீட்டில் முக்கிய பங்கு வகித்ததற்கும் குடியரசுத் துணைத் தலைவர் தனது பாராட்டுகளை தெரிவித்தார்.
இந்தியா மற்றும் தென்கிழக்கு ஆசியாவில் உள்ள பல்வேறு சமூகத்தினரின் கலாச்சார சிறப்பியல்புகள் பற்றி ஆராய்ச்சிகள் நடத்தவேண்டும் என்ற லட்ச்சியத்தொடு செயல்படும் அசாம் கலாச்சார பல்கலைக்கழகத்தை துவக்க அசாம் சாகித்ய சபா மேற்கொண்டுள்ள முயற்சிகள் மகிழ்ச்சி அளிப்பதாக குடியரசுத் துணை தலைவர் கூறினார். ‘அசாம் எழுத்தாளர்களின் கலைக்களஞ்சியம்’ மற்றும் ‘அசாமின் தேயிலை மற்றும் தேயிலை தொட்ட சமூகத்தின் கலைக்களஞ்சியம்’ ஆகியவற்றை உருவாக்க சபா மேற்கொண்டுவரும் முயற்சிகளையும் குடியரசுத் துணை தலைவர் பாராட்டினார்.
மின்னணு மற்றும் தகவல் தொழில்நுட்பம்
ரெய்ஸ் 2020-ஐந்து நாட்கள் நடைபெறும் ரெய்ஸ் 2020 சர்வதேச செயற்கை நுண்ணறிவு மாநாட்டை தொடங்கி வைத்த பிரதமர் மோடி, இந்தியாவை உலகின் செயற்கை நுண்ணறிவு மையமாக உருவாக்கக் கடைமைப்பட்டிருப்பதாக கூறினார்
சமூக அதிகாரத்துக்கான பொறுப்பான செயற்கை நுண்ணறிவு 2020 என்ற ரெய்ஸ் 2020 மாநாட்டை நேற்று மாலை பிரதமர் திரு.நரேந்திர மோடி தொடங்கி வைத்தார். அப்போது மத்திய மின்னணு & தகவல் தொழில்நுட்பம், தகவல் தொடர்புகள் மற்றும் சட்டம் & நீதித்துறையின் அமைச்சர் திரு. ரவி சங்கர் பிரசாத், ரூரிங், பத்ம பூஷன் விருதுகள் பெற்ற பேராசிரியர் ராஜ் ரெட்டி, அமெரிக்க அதிபருக்கான தகவல் தொழில்நுட்ப ஆலோசனை குழுவின் முன்னாள் துணைத்தலைவர் மற்றும் ரிலையன்ஸ் தொழிலகங்கள் லிமிடெட் நிறுவனத்தின் தலைவர் திரு.முகேஷ் அம்பானி, ஐபிஎம் இந்தியாவின் தலைமை செயல் அதிகாரி டாக்டர் அரவிந்த் கிருஷ்ணா, நிதி ஆயோக் தலைமை செயல் அதிகாரி திரு.அமித் காந்த், மின்னணு & தகவல் தொழில்நுட்பத்துறை அமைச்சகத்தின் செயலாளர் திரு.அஜய் பிரகாஷ் ஷாஹெனி ஆகியோரும் உடன் பங்கேற்றனர். அக்டோபர் 5-9-ம் தேதிவரை 45 அமர்வுகளாக இந்த மாநாடு நடைபெற்று வருகிறது. அரசு, தொழில்துறை மற்றும் கல்விநிறுவனங்களின் சார்பில் 300 பேச்சாளர்கள் இதில் பங்கேற்றுள்ளனர்.
இந்த நிகழ்ச்சியில் பேசிய பிரதமர் திரு. மோடி, “வரலாற்றின் ஒவ்வொரு படியிலும் அறிவு மற்றும் கற்றலில் உலகத்தை இந்தியா வழிநடத்தி இருக்கிறது. அதே போல இன்றைய தகவல் தொழில்நுட்ப காலகட்டத்திலும் இந்தியா சிறந்த பங்களிப்புகளை வழங்கி உள்ளது” என்று அழுத்தமாக குறிப்பிட்டார். உலகத்தின் செயற்கை நுண்ணறிவு மையமாக இந்தியாவை உருவாக்க தாம் கடைமைப்பட்டிருப்பதாகவும் அவர் அடிக்கோடிட்டுக் காட்டினார்.
“சர்வதேச தகவல் தொழில்நுட்ப சேவைத் தொழிலில் அதிகாரம் படைத்த தாக இந்தியா திகழ்வது நிரூபிக்கப்பட்டுள்ளது. நாம் தொடர்ந்து டிஜிட்டல் முறையிலும் சிறந்து விளங்கி உலகை மகிழ்விக்க வேண்டும். செயற்கை நுண்ணறிவின் சர்வதேச மையமாக இந்தியா மாற வேண்டும் என்று நாம் விரும்புகின்றோம். இந்த துறையில் பல இந்தியர்கள் ஏற்கனவே பணியாற்றி வருகின்றனர். இன்னும் வரும் காலகட்டத்தில் மேலும் பலர் இதனை மேற்கொள்வார்கள் என்று நான் நம்புகின்றேன். குழுவாகப் பணியாற்றுதல், நம்பிக்கை, ஒத்துழைப்பு, பொறுப்புடைமை மற்றும் பங்கேற்பு ஆகிய முக்கிய கொள்கைகளுக்கு அதிகாரம் அளிக்கும் வகையில் நமது அணுகுமுறை இருக்க வேண்டும்,” என்று விரும்புவதாக திரு.மோடி கூறினார்.
“செயற்கை நுண்ணறிவில் இந்தியாவின் தேசிய திட்டம் என்பது, சமூக பிரச்னைகளுக்கு தீர்வு காணும் வகையில் செயற்கை நுண்ணறிவை சரியான வழியை நோக்கி உபயோகப்படுத்தும் வகையிலான அர்ப்பணிப்பை கொண்டதாக இருக்க வேண்டும். மனிதனின் அறிவு எப்போதுமே செயற்கை நுண்ணறிவை விடவும் சில படிகள் மேலோங்கி இருப்பதை நாம் உறுதி செய்ய வேண்டும். செயற்கை நுண்ணறிவு குறித்து நாம் ஆலோசிக்கும்போது, மனிதனின் கற்பனை திறன், மனிதனின் உணர்வுகள் தொடர்ந்து நமது சிறந்த வலுவாக இருக்க வேண்டும் என்பதில் நமக்குள் எந்த சந்தேகத்துக்கும் இடமளிக்கக் கூடாது. இயந்திரங்களை விடவும், அவைகள்தான் நம்மமுடைய தனிபட்ட நலன்களுக்கானவையாகும். செயற்கை நுண்ணறிவு இலகுவாக இருந்தாலும் கூட, நமது அறிவின் கலப்பு இன்றி அது மனிதனின் பிரச்னைகளை தீர்க்க முடியாது,” என்றார் திரு.மோடி
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1661950
பாதுகாப்பு அமைச்சகம்
இந்திய இராணுவத்தில் பெண் அதிகாரிகளுக்கு ஓய்வுக்காலம் வரை பணியாற்ற  அனுமதி
இந்திய இராணுவத்தில் பணியாற்றும் பெண் அதிகாரிகள் அவர்களின் ஓய்வுக்காலம் வரை பணியாற்ற முறைப்படியான அரசு அங்கீகார அனுமதிக் கடிதத்தை இன்று பாதுகாப்பு அமைச்சகம் வெளியிட்டுள்ளது. இதன் மூலம் இராணுவத்தில் மிகப்பெரும் பொறுப்புகளை ஏற்பதற்கான அதிகாரம் பெண் அதிகாரிகளுக்குக் கிடைக்கிறது. இந்திய இராணுவத்தின் அனைத்துப் பத்து பிரிவுகளிலும் குறுகிய கால சேவையில் உள்ள பெண் அதிகாரிகளுக்கு ஓய்வுக்காலம் வரை பணியாற்றும் அனுமதியை இந்த ஆணை வழங்குகிறது. அதாவது இராணுவ விமானப்பாதுகாப்பு , சிக்னல்கள், பொறியாளர்கள், இராணுவ விமானப்போக்குவரத்து, மின்னணுவியல் மற்றும் இயந்திரப் பொறியாளர்கள் , இராணுவச் சேவைப்படை , இராணுவ தளவாடப்படை  மற்றும் புலனறிவுப்படை ஆகிய பிரிவுகளோடு தற்போது இருக்கும் நீதிபதி மற்றும் அட்வோகேட் ஜெனரல்  மற்றும் இராணுவக் கல்விப்படை ஆகிய பிரிவுகளிலும் இனி பெண் அதிகாரிகள் தங்களின் ஓய்வுக்காலம் வரை பணியாற்றலாம்.
இராணுவத் தலைமையகம் பாதிக்கப்பட்ட பெண் அதிகாரிகளுக்கு நிரந்தரப் பணித்தேர்வு வாரியத்தின் தேர்வை நடத்துவதற்கான முன்தயாரிப்பு நடவடிக்கைகள் பலவற்றை முன்கூட்டியே எதிர்பார்த்து எடுத்தது. குறுகியகாலச் சேவையில் உள்ள அனைத்து பெண் அதிகாரிகளும் ஓய்வுக்காலம் வரை பணியாற்றலாம் என்ற தங்கள் வாய்ப்பைத் தேர்ந்தெடுத்து தேவைப்படும் ஆவணங்களைப் பூர்த்தி செய்து சமர்ப்பித்த உடனேயே தேர்வு வாரியத்தின் கால அட்டவணை வெளியிடப்படும்.
இந்திய இராணுவம் நாட்டுக்காக சேவை ஆற்றுவதில் பெண் அதிகாரிகள் உள்ளிட்ட அனைத்து வீரர்களுக்கும் சம வாய்ப்புகளை வழங்கவேண்டும் என்பதில் உறுதிப்பாட்டுடன் இருக்கிறது.
பாதுகாப்பு அமைச்சகம்
இந்திய ராணுவத்தில் பெண் அதிகாரிகள் நிரந்தர ஆணையத்துக்கு அனுமதி; விண்ணப்பங்களைத் தாக்கல் செய்ய ராணுவத் தலைமையகம் விரிவான அறிவுறுத்தல் வெளியீடு.
இந்திய ராணுவத்தில் பெண் அதிகாரிகளுக்கு நிரந்தர ஆணையத்தை அமைப்பதற்கான அரசின் முறையான அனுமதிக் கடிதம் பெறப்பட்டதைத் தொடர்ந்து, ராணுவத் தலைமையகம், இந்த ஆணையத்துக்கான பெண் அதிகாரிகளைத் தேர்வு செய்வதற்கான சிறப்பு எண் 5 தேர்வு வாரியக் கூட்டத்தைக் கூட்டும் நடைமுறையில் ஈடுபட்டுள்ளது. வாரியத்தின் பரிசீலனைக்காக, பாதிக்கப்பட்ட அனைத்து பெண் அதிகாரிகளும் தங்கள் விண்ணப்பங்களைத் தாக்கல் செய்யுமாறு, விரிவான அறிவுறுத்தல்கள் வெளியிடப்பட்டுள்ளன.
மகளிர் சிறப்பு நுழைவுத் திட்டம் மூலமாக ராணுவத்தில் சேர்ந்த பெண் அதிகாரிகள், குறுகிய சேவை ஆணையப் பெண்கள் ஆகியோர் இதற்குப் பரிசீலிக்கப்பட்டு வருகின்றனர். இவர்கள் அனைவரும், தங்கள் விண்ணப்பப் படிவங்கள், விருப்பச் சான்றிதழ், மற்றும் இது தொடர்பான ஆவணங்களை இம்மாதம் 31-ஆம் தேதிக்குள் ராணுவத் தலைமையகத்தில் தாக்கல் செய்ய வேண்டும். சரியான ஆவணப்படுத்துதல் நடைமுறைக்காக, நிர்வாக அறிவுறுத்தல்களில், மாதிரிப் படிவங்கள் மற்றும் விரிவான சரிபார்ப்புப் பட்டியல் சேர்க்கப்பட்டுள்ளன.
கோவிட் பரவல் காரணமாக நிலவும் கட்டுப்பாட்டுச் சூழலில், பாதிக்கப்பட்ட அனைத்துப் பெண் அதிகாரிகளுக்கும் முன்னுரிமை அடிப்படையில், இந்த ஆவணங்கள் சென்றடைவதை உறுதி செய்யும் வகையில், அறிவுறுத்தல்களைக் கொண்டு சேர்க்கும் வகையில் தகவலைப் பரப்ப பல்வேறு வழிகள் மேற்கொள்ளப்பட்டுள்ளன. விண்ணப்பங்கள் பெறப்பட்டு, சரிபார்க்கப்பட்ட பின்னர் தேர்வு வாரியம் உடனடியாகக் கூடும்.
மத்திய அமைச்சரவை
மத்திய மருந்துத் தரக் கட்டுப்பாட்டு அமைப்புக்கும், சவுதி உணவு மற்றும் மருந்து ஆணையத்துக்கும் இடையிலான புரிந்துணர்வு ஒப்பந்தத்துக்கு மத்திய அமைச்சரவை ஒப்புதல்
மத்திய மருந்துத் தரக் கட்டுப்பாட்டு அமைப்புக்கும், சவுதி உணவு மற்றும் மருந்து ஆணையத்துக்கும் இடையிலான மருத்துவ உற்பத்திப் பொருட்கள் கட்டுப்பாட்டுத்துறை சார்ந்த புரிந்துணர்வு ஒப்பந்தத்துக்கு பிரதமர் திரு நரேந்திர மோடி தலைமையிலான மத்திய அமைச்சரவை இன்று  பின்னேற்பு ஒப்புதல் அளித்தது. இந்த புரிந்துணர்வு ஒப்பந்தம் 2019 அக்டோபர் 29-ஆம் தேதி பிரதமர் திரு நரேந்திர மோடி சவுதி அரேபியாவில் பயணம் மேற்கொண்டிருந்தபோது கையெழுத்தானது.
பயன்கள்:
இருதரப்புக்கும் இடையே கட்டுப்பாடு அம்சங்களில் சிறப்பான புரிந்துணர்வை ஏற்படுத்த இந்த ஒப்பந்தம் உதவுகிறது. மேலும், சவுதி அரேபியாவுக்கு இந்தியாவின் மருந்துப் பொருட்கள் ஏற்றுமதியை உயர்த்தவும் இது உதவுகிறது. சர்வதேச அரங்கில் மேலும் சிறந்த ஒருங்கிணைப்பை ஏற்படுத்தவும் இது வகைசெய்யும்.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 167.84 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 167.84 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 12.07 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1796016
பாதுகாப்பு அமைச்சகம்
விமானப்படை மார்ஷல் அர்ஜன் சிங்கிற்கு இந்திய விமானப்படை அஞ்சலி
இந்திய விமானப்படையின் புகழ்பெற்ற போர்வீரர், மறைந்த மார்ஷல் அர்ஜன் சிங்கிற்கு அவரது 103-வது பிறந்தநாளை முன்னிட்டு இந்திய விமானப்படை இன்று அஞ்சலி செலுத்தியது. நாட்டுக்கும் இந்திய விமானப்படைக்கும் மார்ஷல் ஆற்றிய பங்களிப்பு இன்று நினைவு கூரப்பட்டது.
மார்ஷல் அர்ஜன் சிங் 15 ஏப்ரல் 1919 அன்று லயால்பூரில்  பிறந்தார். 19 வயதில் கிரான்வெல்லில் உள்ள ஆர் ஏ எஃப் கல்லூரியில் பயிற்சிக்கு அவர் தேர்ந்தெடுக்கப்பட்டார். டிசம்பர் 1939-ல் ராயல் விமானப்படையில் பைலட் அதிகாரியாக நியமிக்கப்பட்டார்.
இரண்டாம் உலகப் போரின் போது அவரது சிறந்த தலைமைத்துவம், சிறந்த திறமை மற்றும் தைரியம் ஆகியவற்றிற்காக சிறப்புமிக்க பறக்கும் கிராஸ் அவருக்கு வழங்கப்பட்டது. 1947 ஆகஸ்ட் 15-ம் தேதி, இந்தியா சுதந்திரம் பெற்றபோது, தில்லியில் உள்ள செங்கோட்டையின் மீது நூற்றுக்கும் மேற்பட்ட இந்திய விமானப்படை விமானங்களை ஓட்டிச் சென்றதில் அவருக்குத் தனிச்சிறப்பு கிடைத்தது. 1 ஆகஸ்ட் 1964 அன்று தனது 44-வது வயதில் விமானப்படைத் தளபதியாக அர்ஜன் சிங் பொறுப்பேற்றார்.
1965-ம் ஆண்டு செப்டம்பர் மாதம் ஆபரேஷன் கிராண்ட்ஸ்லாமை பாகிஸ்தான் தொடங்கியபோது தேசத்திற்கு சோதனையான நேரம் வந்தது. விமான உதவிக்கான கோரிக்கையுடன் பாதுகாப்பு அமைச்சரின் அலுவலகத்திற்கு அர்ஜன் சிங் வரவழைக்கப்பட்டு, நடவடிக்கைகளுக்கு இந்திய விமானப்படை எவ்வளவு விரைவாகத் தயாராகும் என்று கேட்டபோது, ".ஒரு மணி நேரத்தில்" என்று பதில் வந்தது. உண்மையில், இந்திய விமானப்படை வெறும் ஒரு மணி நேரத்தில் பாகிஸ்தானின் தாக்குதலை தீரமுடன் எதிர்கொண்டு வெற்றி பெற்றது.
1965 போரின் போது அவரது தலைமைத்துவத்திற்காக அவருக்கு பத்ம விபூஷன் விருது வழங்கப்பட்டது. இந்திய விமானப்படையின் முதல் ஏர் சீஃப் மார்ஷல் அர்ஜன் சிங் ஆவார். ஜூலை 1969-ல் ஓய்வு பெற்ற பிறகும் இந்திய விமானப் படையின் மேம்பாடு மற்றும் நலனுக்கான மகத்தான பங்களிப்பை அவர் தொடர்ந்தார்.
1971 முதல் 1974 வரை சுவிட்சர்லாந்து, ஹோலி சீ மற்றும் லிச்சென்ஸ்டைன் தூதராக தேசத்திற்கான தனது சேவையை அவர் தொடர்ந்தார், அதைத் தொடர்ந்து 1974 முதல் 1977 வரை நைரோபியில் கென்யாவிற்கான இந்திய தூதரகத்திற்கு அவர் தலைமை வகித்தார். இந்திய சிறுபான்மையினர் ஆணைய உறுப்பினராக 1978 முதல் 1981 வரையும், 1989 முதல் 1990 வரை தில்லியின் துணைநிலை ஆளுநராகவும் இருந்தார்.
அவரது சேவைகளைப் பாராட்டி, விமானப்படையின் மார்ஷல் பதவியை 2002-ம் ஆண்டு ஜனவரி மாதம் இந்திய அரசு அர்ஜன் சிங்கிற்கு வழங்கியது. இந்திய விமானப்படையின் முதல் ஐந்து நட்சத்திர அதிகாரியாகவும் அவ்ர் திகழ்ந்தார். விமானப் படைக்கு அவர் ஆற்றிய பங்களிப்பை நினைவுகூரும் வகையில், பனகர் விமானப்படை நிலையத்திற்கு அவரது பெயர் 2016-ம் ஆண்டு சூட்டப்பட்டது.
அவரது ஆற்றல்மிக்க ஆளுமை, பணித்திறன், தலைமைத்துவம் மற்றும் யுக்தி சார்ந்த பார்வை ஆகியவை இந்திய விமானப்படையின் அடையாளமாகத் அவரை திகழச் செய்கின்றன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1816949
-----
(Visitor Counter : 125
பிரதமர் அலுவலகம்
அகமதாபாத்தில் ‘கலம் நோ கார்னிவல்’ புத்தக கண்காட்சியின் துவக்க விழாவில் பிரதமரின் உரை
நவபாரத் சாகித்ய மந்திரால் தொடங்கப்பட்டு ஒவ்வொரு ஆண்டும் அகமதாபாத்தில் நடைபெற்று வரும் பாரம்பரிய புத்தக கண்காட்சி, காலப்போக்கில் மேலும் வளம் பெற்றுள்ளது. ‘கலம் நோ கார்னிவல்’ என்பது குஜராத்தி மொழி தவிர்த்து ஆங்கிலம் மற்றும் இந்தி மொழிகளில் வெளிவந்த புத்தகங்கள் அடங்கிய பிரம்மாண்டமான சேகரிப்பாகும்.
நண்பர்களே,
இந்த ஆண்டு விடுதலையின் அமிர்த பெருவிழாவை நாடு கொண்டாடி வரும் வேளையில் புத்தக கண்காட்சி நடைபெறுகிறது. நம் சுதந்திர போராட்டத்தின் வரலாறை புதுப்பிப்பது அமிர்த பெருவிழாவின் ஒரு பரிமாணமாகும். மறக்கப்பட்ட சுதந்திரப் போராட்டத்தின் அத்தியாயங்களை வெளி உலகத்திற்கு கொண்டு வருவதில் நாம் உறுதிபூண்டிருக்கிறோம். இது போன்ற நிகழ்வுகள் இந்த முயற்சிக்கு உத்வேகம் அளிக்கலாம். புத்தகக் கண்காட்சியில் சுதந்திரப் போராட்டம் சம்பந்தமான புத்தகங்களுக்கு சிறப்பு முக்கியத்துவம் வழங்கலாம்.
மாறிவரும் காலகட்டத்தில் நமது புத்தக வாசிப்பு பழக்கம் முறைபடுத்தப்பட வேண்டும். இது மிக முக்கியம். புத்தகம் எந்த வடிவத்தில் இருந்தாலும் அது ஒரு பொருட்டல்ல. இளைஞர்களிடையே புத்தகம் மீதான ஆர்வத்தை தூண்டுவதற்கு தேவையான முயற்சிகளையும் புத்தகங்களின் முக்கியத்துவத்தை அவர்கள் அறிந்து கொள்ளவும் இது போன்ற நிகழ்வுகள் மிக முக்கிய பங்காற்றும் என்று நான் நம்புகிறேன்.
புத்தக கண்காட்சிகளின் மதிப்பை நாம் புரிந்து கொள்ள வேண்டும். இந்த கண்காட்சிகளுக்கு குடும்பத்தோடு நாம் செல்ல வேண்டும். குஜராத் மக்கள் அனைவரும், வாசிப்பை அதிகரித்து, சிந்தனை வளத்தை மேம்படுத்த வேண்டும் என்று கேட்டுக்கொள்கிறேன். உங்கள் அனைவருக்கும் மீண்டும் ஒருமுறை நல்வாழ்த்துகளைத் தெரிவித்துக் கொள்கிறேன்.
மிக்க நன்றி!
பொறுப்புத்துறப்பு: இது பிரதமர் உரையின் தோராயமான மொழிபெயர்ப்பாகும். பிரதமர் தமது உரையை இந்தியில் வழங்கியிருந்தார்.
----
(
குடியரசுத் தலைவர் செயலகம்
டாக்டர் ஏ.பி.ஜெ. அப்துல் கலாமின் பிறந்த நாளில் குடியரசு தலைவர் மரியாதை
முன்னாள் குடியரசு தலைவர் டாக்டர் ஏ.பி.ஜெ. அப்துல் கலாமின் பிறந்த நாளையொட்டி, குடியரசு தலைவர் திருமதி திரௌபதி முர்மு இன்று மரியாதை செலுத்தினார். குடியரசு தலைவர் மாளிகையில் நடைபெற்ற நிகழ்ச்சியில், குடியரசு தலைவர் மற்றும் அதிகாரிகள் டாக்டர் கலாமின் உருவப்படத்துக்கு மலர் தூவி மரியாதை செலுத்தினர்.
வணிகம் மற்றும் தொழில்துறை அமைச்சகம்
ஊக்கத்தொகையுடன் கூடிய உற்பத்தித் துறையில் வளர்ச்சியை மேம்படுத்தி சாதகமான வணிகச் சூழலை உருவாக்க மத்திய அரசு உறுதிபூண்டுள்ளது: மத்திய வர்த்தகம் மற்றும் தொழில்துறை அமைச்சர் திரு பியூஷ் கோயல்
ஊக்கத்தொகையுடன் கூடிய உற்பத்தித் திட்டங்களை செயல்படுத்துவதன் மூலம் வளர்ச்சியை மேம்படுத்தி, சாதகமான வணிகச் சூழலை உருவாக்க மத்திய அரசு உறுதிபூண்டுள்ளதாக மத்திய வர்த்தகம், தொழில், நுகர்வோர் நலன், உணவு பொதுவிநியோகம் மற்றும் ஜவுளித்துறை அமைச்சர் திரு பியூஷ் கோயல் தெரிவித்துள்ளார். வர்த்தகம் மற்றும் தொழில்துறை அமைச்சகத்தின் கீழ் இயங்கும் தொழில் மற்றும் உள்நாட்டு வணிக மேம்பாட்டுத்துறை சார்பில் ஊக்கத்தொகையுடன் கூடிய உற்பத்தித் திட்டங்கள்  குறித்த கருத்தரங்கம் நடைபெற்றது. இதில் கலந்து கொண்ட அமைச்சர் திரு பியூஷ் கோயல், ஊக்கத் தொகையுடன் கூடிய உற்பத்தித் திட்டங்களின் பயன்கள், அரசு கொள்கையின் சாராம்சம், அமல்படுத்தும் நடைமுறைகள் ஆகியவற்றை முன்னிறுத்தியதுடன் தொழில்துறையினர் அளிக்கும் ஆதரவையும் பாராட்டினார்.
தொழிற்துறையினரின் தேவையையும், நுகர்வோரின் தேவையையும் கருத்தில் கொண்டு தரம் உயர்ந்த பொருட்களை உற்பத்தி செய்வதில், தொழிற்துறையினர் கவனம் செலுத்த வேண்டும் என்று வலியுறுத்திய அவர், பிஎல்ஐ திட்டங்களை மேம்படுத்துவதற்காக மேற்கொள்ளப்படும் சீர்திருத்த நடவடிக்கைகளை சவாலாகக் கருதி பயனாளிகள் தங்களின் பங்களிப்பைச் செலுத்தவேண்டும் என்றும் கேட்டுக் கொண்டார். அதிகாரிகள் சீர்திருத்தங்களை அமல்படுத்துவதற்கு முன்பு பயனாளிகளுடன் தொடர் ஆலோசனை நடத்தினால் பிரச்னைகளுக்கு எளிதில் தீர்வு காணமுடியும் என்றும் குறிப்பிட்டார். இந்தியாவை உலகளாவிய உற்பத்தி மையமாக மாற்றவேண்டும் என்ற பிரதமர் திரு நரேந்திர மோடியின் பார்வைக்கிணங்க இந்தக் கருத்தரங்கம் ஏற்பாடு செய்யப்பட்டிருப்பதாகவும் கூறினார். இந்தக் கருத்தரங்கில் பிஎல்ஐ திட்டத்தின் கீழ் வழங்கப்படும் சலுகைகள், தகுதிக்கான வரம்புகள் உள்ளிட்ட பல்வேறு அம்சங்கள் குறித்து விவாதிக்கப்படுவதாக தெரிவித்தார்.
2023-ஆம் ஆண்டு மார்ச் வரையிலான காலகட்டத்தில், இந்தத் திட்டத்திற்கு ரூ.62,500 கோடி முதலீடு செய்யப்பட்டதன் மூலம், ரூ.6.75 லட்சம் கோடி அளவிற்கு உற்பத்தி செய்யப்பட்டிருப்பதாகவும், 3,25,000 பேருக்கு வேலைவாய்ப்பு உருவாக்கப்பட்டிருப்பதாகவும் கூறினார். 2022-23-ஆம் நிதியாண்டில் ரூ.2.56 லட்சம் கோடி அளவிற்கு ஏற்றுமதி நடைபெற்றிருப்பதாகவும், 2022-23-ஆம் நிதியாண்டில் பிஎல்ஐ திட்டத்திற்கு ரூ.2,900 கோடி ஊக்கத்தொகையாக விடுவிக்கப்பட்டிருப்பதாகவும் மத்திய அமைச்சர் திரு பியூஷ் கோயல் தெரிவித்தார்.